Der mir gebe sinen rat
Der mir gebe sinen rat·
kvnde ich deheinen der ist mir benomen·
sit mich min sprechen niht veruat·
noch min swigen wie sol ich das vberkomen·
nein vnd niht dc vinde ich da·
so sv̊che aber ich dc si da hat·
verborgen das vil svͤsse wort geheissen ia·

Swem von gv̊ten wiben lieb geschiht·
der hat aller selde wol den besten teil·
wa gesach ie man so gůtes iht·
an in lît der werlte wunne vnd ǒch ir heil·
wol im er ist ein selig man·
der wol an in erwirbet pfliht·
der froͤiden der ir gvͤte wunder geben kan·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse